b'\n_START_ARTICLE_\nMacara plutitoare\n_START_PARAGRAPH_\nMacara plutitoare este o instala\xc8\x9bie plutitoare utilizat\xc4\x83 \xc3\xaen porturi \xc8\x99i pe c\xc4\x83i navigabile la \xc3\xaenc\xc4\x83rcarea, desc\xc4\x83rcarea \xc8\x99i transbordarea m\xc4\x83rfurilor \xc8\x99i pieselor grele, la construc\xc8\x9bia \xc8\x99i salvarea navelor, deze\xc8\x99u\xc4\x83ri de nave, montarea platformelor marine, executarea diferitelor lucr\xc4\x83ri hidrotehnice etc. De asemeni, este utilizat\xc4\x83 la diverse opera\xc8\x9biuni de manipulare a m\xc4\x83rfurilor generale cu c\xc3\xa2rligul, respectiv a minereurilor, c\xc4\x83rbunilor \xc8\x99i altor produse \xc3\xaen vrac cu graif\xc4\x83rul, sau pentru transbordarea unor sarcini grele chiar \xc8\x99i \xc3\xaen porturile dotate cu macarale de cheu._NEWLINE_Macaralele plutitoare intr\xc4\x83 \xc3\xaen categoria de nav\xc4\x83 fluvial\xc4\x83 sau de ape interioare navigabile.\n_START_SECTION_\nAlc\xc4\x83tuire\n_START_PARAGRAPH_\nMacaraua plutitoare este alc\xc4\x83tuit\xc4\x83 dintr-un ponton sau o nav\xc4\x83 special amenajat\xc4\x83 pe care este montat\xc4\x83 o macara pivotant\xc4\x83 sau cu bra\xc8\x9b rabatabil. Poate fi remorcat\xc4\x83 sau autopropulsat\xc4\x83. Pentru ridicarea \xc8\x99i cobor\xc3\xa2rea sarcinei \xc8\x99i pentru modificarea bra\xc8\x9bului macaralei, pe punte sunt instalate vinciuri puternice ac\xc8\x9bionate de motoare electrice. Pe punte se afl\xc4\x83 \xc8\x99i o cabin\xc4\x83 de comand\xc4\x83 pentru opera\xc8\x9biuni complexe (manevre, semnalizare, comunic\xc4\x83ri).\n_START_SECTION_\nFor\xc8\x9ba de ridicare\n_START_PARAGRAPH_\nFor\xc8\x9ba de ridicare a macaralelor plutitoare variaz\xc4\x83 foarte mult, de la 10 t la c\xc3\xa2teva sute de tone sau chiar mai mult. Pozi\xc8\x9bia \xc8\x99i lungimea axului de rota\xc8\x9bie al macaralei depind de greutate \xc8\x99i de opera\xc8\x9biune.'